অনলাইন ডেস্ক: রোববার মিরপুরের সকালটা ছিল দুঃস্বপ্নময়। প্রথম ঘণ্টায় ৩ উইকেট হারিয়ে ধুঁকছিল বাংলাদেশ। কিন্তু মুমিনুল হক ও মুশফিকুর রহীমের দুইটি ধ্রুপদী ইনিংসে দিনটা চালকের আসনে থেকেই শেষ করতে পেরেছিল স্বাগতিকরা। প্রথম দিন শেষে বাংলাদেশের সংগ্রহ দাঁড়ায় ৫ উইকেটে ৩০৩ রান। আজ সোমবার দ্বিতীয় দিনের খেলা ৯টা ৩০ মিনিটে শুরু হয়েছে।এরিপোর্ট লেখা পর্যন্ত বাংলাদেশের সংগ্রহ ১১১ ওভারে ৩৪১/৫ উইকেট। মুশফিক(১১৮) ও মাহমুদউল্লাহ (২৯) রান নিয়ে মাঠে আছে। গতকাল দিনটা বাংলাদেশের হলেও মুমিনুলের ডাবল সেঞ্চুরি না হওয়ার আক্ষেপ ছিল কিছুটা। দিনের চতুর্থ সেশনের শেষ দিকে ব্যক্তিগত ১৬১ রানে টেন্ডাই চাতারার বলে আউট হয়ে যান মুমিনুল। এরপর নাইট ওয়াচ ম্যান তাইজুলও খুব বেশিক্ষণ স্থায়ী হননি ক্রিজে। কাইল জার্ভিস ফিরিয়ে দেন তাইজুলকে (৪)। তাপরই প্রথম দিনের খেলা শেষের ঘোষণা দেন আম্পায়ার।